Psihotropo vielu tiesiskais regulējums Latvijā

Galvenais likums, kas tiesiski regulē narkotiskās un psihotropās vielas Latvijā ir Krimināllikums. Tā 2. pielikums uzskaita kontrolētās substances, iedalot tās 3 sarakstos, ar papildus 4. sarakstu, kur iekļauti prekursori un reaģenti, kas var tikt potenciāli izmantoti psihotropu vielu ražošanā. 2. pielikumā ir norādīti daudzumi, līdz kuriem tie tiek uzskatīti par maziem un daudzumi, sākot ar kuriem tie tiek uzskatīti par lieliem.

 Soda apmērs atkarībā no daudzuma 
Krimināllikuma 2. pielikuma vielu sarakstā katrai vielai ir norādīts svars, līdz kuram apmērs uzskatāms par nelielu, un svars, sākot ar kuru apmērs uzskatāms par lielu, tādējādi atkarībā no konstatētā apmēra iedalot tiesiskās sekas 3 grupās.

 Par narkotisko vai psihotropo vielu iegādāšanos vai glabāšanu nelielos apmēros vai to lietošanu atbildību paredz Latvijas Administratīvo pārkāpumu kodeksa 46. pants — brīdinājums vai naudas sods līdz € 280. Piemērojot administratīvo sodu, persona tiek brīdināta par kriminālatbildības iestāšanos, ja gada laikā notiek atkārtots pārkāpums.
 Par narkotisko vai psihotropo vielu glabāšanu bez nolūka tās realizēt, kas pārsniedz nelielus apmērus, bet nepārsniedz lielus apmērus soda ar brīvības atņemšanu uz laiku līdz trim gadiem vai ar īslaicīgu brīvības atņemšanu, vai ar piespiedu darbu, vai ar naudas sodu un ar policijas kontroli uz laiku līdz trim gadiem.
 Ja neatļautās darbības izdarījusi personu grupa pēc iepriekšējas vienošanās vai ja tās izdarītas ar narkotiskajām vai psihotropajām vielām lielā apmērā, soda ar brīvības atņemšanu uz laiku no trim līdz desmit gadiem, konfiscējot mantu vai bez mantas konfiskācijas, un ar policijas kontroli uz laiku līdz trim gadiem.

Glabāšana ar tālākas realizācijas mērķi (pretstatā personīgai lietošanai) parasti ir augstākas pakāpes pārkāpums.

Svars, līdz kuram apmērs uzskatāms par nelielu, un svars, sākot ar kuru apmērs uzskatāms par lielu, var būt ļoti atšķirīgs dažādu vielu ietvaros, un tas nav atkarīgs no vielas parasti lietotās devas lieluma. Piemēram, heroīnam lieli apmēri sākas no aptuveni 100 devām, bet halucinogēnajām sēnēm — no 2 devām. Daudzu vielu gadījumos svars, līdz kuram apmērs uzskatāms par nelielu un ir piemērojams administratīvais sods, nesasniedz vienu parasti lietoto vidējo devu.

 Substance  Lielu apmērudaudzums  Vidējā deva  Devas Heroīns  1 g  10 mg  100 Kokaīns  5 g  50 mg  100 Metamfetamīns (amfetamīni)  2 g  20 mg  100 Amfetamīns (amfetamīni)  2 g  50 mg  40 MDMA (3,4-metilēndioksifeniletānamīni)  1 g  50 mg  20 GHB  10 g  2 g  5 Klonazepāms  5 g  0,5 mg  10 000 Diazepāms  10 g  10 mg  1 000 Efedrīns  10 g  25 mg  400 Marihuāna  100 g  100 mg  1 000 Dievišķā salvija  100 g  500 mg  200 Kratoms  100 g  4 g  25 Zilais lotoss (izžāvēts)  100 g  5 g  20 Halucinogēnās sēnes (Psilocybe semilanceata, izžāvētas)  5 g  1 g  5 Halucinogēnās sēnes (Psilocybe cubensis, izžāvētas)  5 g  2,5 g  2

 2. pielikuma 2. panta 3. punkts 
2. pielikuma 2015. gada martā spēkā esošajā redakcijā 2. panta 3. punkts saturēja sekojošu tekstu.

Zināmu publicitāti guvušajā 10 kilogramu mefedrona lietā apsūdzētie tika apcietināti 2010. gada pavasarī, kaut arī saskaņā ar advokātu Aivo Leimani mefedrons tika iekļauts kontrolējamo vielu sarakstā tikai sākot ar 2012. gada 1. janvāri.

Viens no apsūdzētajiem šajā lietā iesniedza prasību Satversmes tiesā, uzskatot, ka 2. pielikuma 2. panta 3. punkts ir nekonstitucionāls un neatbilst Latvijas Republikas Satversmes 90. pantam un 92. panta otrajam teikumam. Satversmes tiesa šo prasību noraidīja, lemjot, ka plaši interpretējamu tiesisko normu interpretēšana atstājama vispārējās jurisdikcijas tiesu ziņā pār kurām Satversmes tiesai nav jurisdikcijas.

Neskatoties uz faktu, ka daudzus gadus spēkā esošais 2. panta 3. punkts teorētiski varētu tikt attiecināts uz jebkuru sarakstā neiekļautu atvasinājumu vai nākotnē radītiem atvasinājumiem, kas vēl nav zināmi, 2013. gada 14. februārī tika paziņots par saraksta papildināšanu ar "pamatformulām", kas varētu tikt izmantotas jaunu atvasinājumu ražošanā.Aizliedz «legālās narkotikas» , Tvnet.lv. Atjaunots: .

 Atsauces 

Kategorija:Psihotropās substances
Kategorija:Latvijas likumi